PLANINSKO DRUŠTVO CELJE MATICA                                                                         Celje,  30.11.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

MED SOLČAVO IN LOGARSKO DOLINO

HUDA PEČ,  1322 m, 

V NEDELJO,  6. DECEMBRA 2009 

MED POTOVANJEM K IZVIRU SAVINJE 

SE PRI ROGOVILCU ODPRE POGLED NA JUŽNE STRMALI SLOKE OLŠEVE; 

OD SOLČAVE DO LOGARSKE DOLINE PA NAŠO POZORNOST PRITEGNEJO PEČI, 

KI SE PONEKOD SPUSTIJO SKORAJ DO DEVIŠKE REKE. 

TEŽKO JE TU DOLOČITI PRAVIČNO MEJO MED KARAVANKAMI IN SAVINJSKIMI ALPAMI, 

KER SE GORSTVI NE LE STIKATA, TEMVEČ SE NJUNE PLASTI MARSIKJE PREKRIVAJO. 

ZATO DOBIMO VTIS, DA SO GRINTAVCI V NAROČJE MATERE OLŠEVE POTISNILI PETERČKE. 

TA ZDAJ PESTUJE HUDO, STREVČEVO, GOLARJEVO, JAMNIKOVO IN KLEMENČJO PEČ. 

PEČI POD ZNATNO VIŠJO OLŠEVO SO DOLGO VELJALE ZA DRUGORAZREDNE VRHOVE, 

DOKLER JIH NISO ODKRILI PLEZALCI, KI MED NJIMI Z VZPONI ŠE VEDNO BLESTI FrančekKnez, 

TER VANJE VTISNILI VRSTO PRVOVRSTNIH IZJEMNO TEŽAVNIH SMERI. 

TUDI MI BOMO NA PEČI POISKALI STEZO 

IN PO NJEJ VAS SKUPAJ S Petrom Oblakom VABIMO NA PLANINSKI IZLET, 

KI JE PRIMEREN ZA KRATKE POZNOJESENSKE DNEVE. 

S POSTAJALIŠČA PRED PARKIRNO STAVBO OB LJUBLJANSKI CESTI 

SE ODPRAVIMO TOKRAT Z NAROČENIM AVTOBUSOM ŠELE OB SEDMIH ZJUTRAJ, 7:00. 

JUTRANJO VOŽNJO SKLENEMO V SOLČAVI, 642 m, 

KI SE LETOS KITI S PRIZNANJEM EDEN 2009 

KOT EVROPSKA DESTINACIJA ODLIČNOSTI POG GESLOM Harmonija treh dolin. 

POIŠČEMO MALCE STRMO POT DO NARAVNE ZNAMENITOSTI SOLČAVSKE TISE, 820 m. 

ČASU SE UPIRA KDOBIVEDEL ŠELE PET STO ALI ŽE TISOČ LET. 

PREMER NJENEGA DEBLA ZNAŠA KREPEK METER, 

V VIŠINO PA UDAROM STRELE IN POŽARU NAVKLJUB MERI OKOLI DESET METROV. 

RASLA JE BLIZU SAMOTNE HRIBERNIKOVE DOMAČIJE IN JO PREŽIVELA. 

OD OPUŠČENE KMETIJE SLEDIMO STEZO, 

KI SE PREK MELIŠČ VZPNE V MOGOČNO A POZABLJENO HRIBERSKO ZIJALKO 

OBLEDELI KROŽCI IN NEKAJ DOTRAJANIH VAROVAL NAM JE PRI TEM ŠE VEDNO V OPORO. 

KO IZ HUDE ZIJALKE SESTOPIMO ZA OKOLI 70 metrov, 

SLEDIMO LOVSKI STEZI, KI Z ZAHODA PELJE K PRETVORNIKU NA HUDI PEČI, 1322 m. 

PO SLEMENU, KI HUDO PEČ STISKA V NAROČJE OLŠEVE, 

SESTOPIMO NA SOLČAVSKO PANORAMSKO CESTO, 1173 m. 

PO NJEJ KRENEMO PROTI SVETEMU DUHU POD OLŠEVO, 1240 m 

NEKOČ JE PRI STREVCU POD CESTO ŽDELO SKROMNO IN PRIJAZNO PLANINSKO ZAVETIŠČE 

NA SLEMENU BLIZU CERKVE PA JE VOJSKA PREŽALA NA VSE ŽIVO. 

DANES SE NEMARA OGLASIMO NAD CESTO NA BLIŽNJI TURISTIČNI KMETIJI ROGAR, 1250 m, 

PREDEN SE ODPRAVIMO ŠE NA 40 minut ODDALJENO STREVČEVO PEČ, 1338 m, 

IN PO ISTI DOBRO UHOJENI STEZI VRNEMO K SVETEMU DUHU, 1240 m. 

NA PODOBEN NAČIN JE S CESTE MOŽNO PO SLEMENIH PRITI BREZ HUJŠIH VZPONOV 

TUDI NA GOLARJEVO, JAMNIKOVO IN KLEMENČJO PEČ, 1276 m, 1122 m oziroma 1188 m. 

A NOČ BI NAS PREHITELA, ZATO RAJŠI SESTOPIMO NA KONEC SOLČAVE K FIRŠTU, 677 m, 

KJER PO 5 urah IN POL SKLENEMO IZLET, ČE SE NE ZMENIMO KAKO DRUGAČE. 

ZARADI SKUPINE NA MELIŠČU POD HUDO PEČJO PRIPOROČAMO ČELADO. 

PRIJAVIMO SE V DRUŠTVENI PISARNI, ZA PREVOZ PA PRISPEVAMO 12,00 evrov. 

DOBER DAN NA PEČEH!

Tone Primožič

